**V75 Julebonanza 2017**

Fjorårets V75 Julebonanza ble en suksess og i samarbeid med Sverige (ATG) gjentar Norsk Rikstoto storsatsningen i 2017. V75 er Nordens suverent største hestespill, og bare i Norge omsatte V75 for 844 millioner i 2016. Utbetalingsrekorden i norsk V75 er på 51 125 939 kroner og ble satt på Leangen 25. juni 2005. Denne julen vil det være mulig å spille til ni V75 omganger i løpet av årets ni siste dager, og det vil ligge omtrent 330 millioner kroner i den totale premiepotten!

Et nordisk samarbeid gjør det mulig å arrangere ni V75 omganger på ni dager. Vi starter opp lørdag 23.desember (lille julaften) med norsk V75 og DOBBEL JACKPOT på Drammen Travbane. Hele 7 735 410 kroner utbetales ekstra i sjuerpotten og det er mulig å vinne 22 millioner! Husk innlevering 15:00.

Samme kveld starter den internasjonale delen av V75 Julebonanza med tradisjonell «uppesittarkväll» på Axevalla og V75 innlevering 19:30. Deretter blir det et opphold på julaften før man kjører i gang med Internasjonal V75 hver dag fra 1. juledag til og med nyttårsaften. To av V75-omgangene blir arrangert i Norge, på Bjerke onsdag 27. desember og Momarken fredag 29. desember.

V75 Julebonanza 2017:

|  |  |  |
| --- | --- | --- |
| Dato | Bane | V75 innlevering |
| 23.des | Drammen | 15:00 |
| 23.des | Axevalla (Sverige) | 19:30 |
| 25.des | Umeå (Sverige) | 16:20 |
| 26.des | Solvalla (Sverige) | 16:20 |
| 27.des | Bjerke | 19:30 |
| 28.des | Åby (Sverige) | 19:30 |
| 29.des | Momarken | 19:30 |
| 30.des | Halmstad (Sverige) | 16:20 |
| 31.des | Ørebro (Sverige) | 14:30 |

V75 Julebonanza avsluttes med Grand Finale på nyttårsaften. ATG har allerede samlet inn SEK 15 672 103 til en Multijackpot. Fra 23.september til og med 9.desember har det blitt avsatt 20% av alle genererte Jackpot fra internasjonale V75 omganger. Fra 23. til 30.desember vil eventuelle Jackpot i internasjonale V75 omganger i sin helhet overføres til Multijackpot 31. desember.

Lykke til med spillet!